Omenirea a fost pusă sub stare de șoc vineri, când teroriști islamiști au provocat un adevărat carnagiu în Rusia, într-o sală de spectacole din Krasnogorsk, o suburbie a Moscovei. Un grup de bărbați înarmați a pătruns în sala Crocus și au semnănat moartea, nu mai puțin de 133 de victime fiind ultimul bilanț anunțat de autoritățile ruse. Masacrul a fost reveneicat imediat de reprezentanții Statului Islamic, deranjați de politica antimusulmană, din punctul lor de vedere, a președintelui Vladimir Putin.
Cele întâmplate în Rusia reprezintă un foarte serios semnal de alarmă, susțin jurnaliștii de la cunoscuta publicație germană Bild. Ei scriu că de acum înainte serviciile secrete din Europa sunt în alertă maximă, iar cele din Germania și Franța în mod special. Pentru că pe teritoriul acestor țări vor avea loc în această vară cele mai însemnate evenimente, turneul final al EURO 2024 respectiv Jocurile Olimpice de vară.
"Pentru islamiști, Euro și Olimpiada sunt, logic, niște ținte importante. Aceste două competiții vor fi urmărite în toată lumea, exact ceea ce caută ei", a comentat un reprezentant al departamentului antitero german pentru publicația amintită.
Bild a pus lucrurile cu adevărat pe jar,dezvăluind că "teroriștii din Tadjikistan au o rețea foarte bine organizată în vestul Europei, ce înglobează peste 100 de membri. Numai în Germania trăiesc peste 50, majoritatea în landul Nordrhein-Westfalen".
De asemenea, scrie tot Bild, "răufăcătorii se folosesc foarte mult de conflictul din Ucraina. Călătoresc în vest cu acte false, iar când sunt chestionați de autorități susțin că au fugit de război, că au fost torturați și vânați".
Informațiile prețioase continuă în publicația germană, care afirmă că la neutralizarea rețelelor teroriste contribuie și serviciile secrete americane. Acestea ar fi informat partea germană despre posibilitatea pregătirii a nu mai puțin de alte 12 operațiuni la fel de devastatoare în Europa, dintre care trei ar urma să se desfășoare în Germania pe durata EURO.
Cel mai grav lucru – susține Bild – este faptul că modul de atac are cu predilecție acțiunea cu ajutorul unor drone, care se pot achiziționa și de pe internet cu prețuri de până la 1000 de euro și care încărcate cu explozibil pot fi dirijate să explodeze unde se dorește.